recursal/SuperWikiNEXT-32B huggingface dataset:
**வைஷ்ணவி மஹந்த்** என்பவர் ஒரு இந்திய நடிகை ஆவார். இவர் தூர்தர்ஷன் தொலைக்காட்சியில் *ஷக்திமான்* என்ற தொடரில் கீதா விஷ்வாஸாக நடித்ததன் மூலம் பரவலாக அறியப்பட்டார். பிறகு பல இந்தி தொடர்களில் நடித்துள்ளார். மேலும் *பம்பாய் கா பஹு*, *லாட்லா*, *புல்புல்* போன்ற பாலிவுட் படங்களில் நடித்துள்ளார். தற்போது இவர் கலர்ஸ் டிவியின் *தில் ஸே தில் தக்* என்ற இந்தி தொடரில் நடித்து வருகிறார்.

சின்னத்திரை வாழ்க்கை
--------------------

வைஷ்ணவி மஹந்த் 1988ஆம் ஆண்டு வீரானா என்ற இந்தி படத்தில் குழந்தை நட்சத்திரமாக நடித்ததன் மூலம் நடிப்பு தொழிலில் முதன்முதலாக அடியெடுத்து வைத்தார். பிறகு ஒருசில படங்களில் துணை கதாபாத்திரங்களில் நடித்து வந்தார். 1998ஆம் ஆண்டு ஷக்திமான் என்ற தொடரில் முதன்மை நடிகையாக நடித்ததன் மூலம் அவர் சின்னத்திரை உலகில் நுழைந்தார். அத்தொடரில் இவர் நடித்த கீதா விஷ்வாஸ் என்ற நிருபர் கதாபாத்திரம் பெரிதும் போற்றப்பட்டது. இவ்வாறு அவர் தான் நடித்த முதல் தொடரிலேயே புகழ் பெற்று விட்டார்.

பிறகு பல இந்தி தொடர்களில் அம்மா கதாபாத்திரத்தில் நடிக்க ஆரம்பித்தார். அவற்றுள் அவர் நடித்த *பாஸ்கர் பாரதி, மிலே ஜப் ஹம், ஸப்னே சுஹானே லடக்பன் கே* மற்றும் *தஷன்-யே-இஷ்க்* போன்ற தொடர்கள் குறிப்பிடத்தக்கவை ஆகும். தற்போது அவர் *தில் ஸே தில் தக்* என்ற தொடரில் சித்தார்த் சுக்லாவின் அம்மாவாக நடித்து வருகிறார்.

விருதுகள் மற்றும் பரிந்துரைகள்
------------------------------

| ஆண்டு | தொடர் | விருது | பகுப்பு | முடிவு |
| --- | --- | --- | --- | --- |
| 2006 | ஏக் லட்கி அஞ்சானி ஸி | இந்தியன் டெல்லி விருதுகள் | சிறந்த துணை நடிகை | பரிந்துரை |
| 2014 | ஸப்னே சுஹானே லடக்பன் கே | இந்தியன் டெல்லி விருதுகள் | சிறந்த துணை நடிகைநடுவர் தேர்வு | பரிந்துரை |
| 2014 | ஸப்னே சுஹானே லடக்பன் கே | ஜீ ரிஷ்தே விருதுகள் | சிறந்த தாய்-தந்தை ஷக்தி சிங்குடன் | வெற்றி |
| 2015 | தஷன்-யே-இஷ்க் | ஜீ ரிஷ்தே விருதுகள் | சிறந்த தாய்-மகள் ஜாஸ்மின் பஸினுடன் | வெற்றி |
|

மேற்கோள்கள்
-----------

1. ↑  An Interview with Vaishnavi Mahant. 12 October 2001. Accessed 1 February 2011.
2. ↑  "Zee Rishtey Awards 2014 Complete Winners List".
3. ↑  "Zee Rishtey Awards 2015 Complete Winners List".
**சாவகச்சேரி** இலங்கையின் வடக்கு மாகாணத்தில் உள்ள ஒரு நகரமாகும். இது யாழ்ப்பாண மாவட்டத்தில் உள்ள தென்மராட்சி எனும் பிரிவில் அமைந்துள்ளது.

உள்நாட்டுப் போரில் சாவகச்சேரி
-----------------------------

இலங்கையில் உள்நாட்டுப் போர் நடைபெற்றப் போது சாவகச்சேரி நகரையும் அதனை அண்டிய பகுதிகளிலும் பல உக்கிர சண்டைகள் நடைபெற்றன. 1995 ஆம் ஆண்டில் யாழ்ப்பாணத்தை இலங்கை இராணுவம் கைப்பற்றியபோது சாவகச்சேரியும் தமிழீழ விடுதலைப் புலிகளிடம் இருந்து இலங்கை இராணுவத்தால் கைப்பற்றப்பட்டது. 2000 ஆம் ஆண்டில் ஓயாத அலைகள் மூன்று நடவடிக்கையின் போது புலிகள் சாவகச்சேரியைக் கைப்பற்றிய போதும் பின்னர் பின்வாங்கிச் சென்றனர்.

போக்குவரத்து
------------

இலங்கை தொடருந்து வலையமைப்பில் நாவற்குழி, மீசாலை தொடருந்து நிலையங்களுக்கிடையில் **சாவகச்சேரி** அமைந்துள்ளது. எனினும் தொடருந்து போக்குவரத்து போரின் காரணமாக இடைநிறுத்தப்பட்டு 2014ம் ஆண்டிலிருந்து மீண்டும் இடம்பெறுகிறது,

கோயில்கள்
---------

* நுணாவில் கிழக்கு ஸ்ரீதுர்க்காதேவி தேவஸ்தானம்
* கல்வயல் பெருங்குளம் வீரகத்தி விநாயகர் கோயில்
* சாவகச்சேரி சிவன் கோயில்
* மீசாலை சோலை அம்மன் கோயில்

பாடசாலைகள்
----------

* சாவகச்சேரி இந்துக் கல்லூரி
* சாவகச்சேரி மகளிர் கல்லூரி
* சாவகச்சேரி டிறிபேக் கல்லூரி

புகழ்பெற்றவர்கள்
----------------

* நடராஜா ரவிராஜ்
* ஆனந்தி சூர்யப்பிரகாசம்
* கல்வயல் வே. குமாரசுவாமி

மேற்கோள்கள்
-----------

1. ↑  "Cāvakac-cēri". TamilNet. July 23, 2007. .
2. ↑  "Ku'lakkaadu, Vaarivanam". TamilNet. July 27, 2013. .
**சியாமளா குமாரி** (*Syamala Kumari*) ஓர் இந்திய கோவில் ஓவியர் என்று அறியப்படுகிறார். இது பாரம்பரியமாக ஆண்களால் மேற்கொள்ளப்படும் தொழிலாக உள்ளது. கேரளாவில் உள்ள பத்மநாபசாமி கோயிலில் ஓவியம் வரைவது இவரது பணி ஆகும். இவருக்கு நாரி சக்தி விருது வழங்கப்பட்டுள்ளது.

வாழ்க்கை
--------

கேரளாவில் உள்ள கோவில்களில் சுவரோவியக் கலைஞராக பணியாற்றிய முதல் பெண் இவர்தான் என்று அறியப்படுகிறது.  இவர், மில்லினியத்தின் தொடக்கத்தில் சுவரோவிய ஓவியங்களில் ஆர்வம் பெற்றார். இவர் கேரளாவில் உள்ள கோவில்களில் ஓவியம் வரைவதோடு அல்லாமல், கோவில் சுவர்களில் இருக்கும் பாரம்பரிய சுவரோவியக் கலையை மீட்டெடுக்கவும் பாதுகாக்கவும் உதவியுள்ளார்.

பணிகள்
------

சியாமளாகுமாரி ஆவணப்படங்களையும் உருவாக்கியுள்ளார்.  நவராத்திரி மண்டபம் மற்றும் பத்மநாபசாமி கோயிலில் இவரது கணவர் ஜி. ஆழிக்கோடு உதவியுடன் ஓவியங்களை வரைந்துள்ளார்.

 சியாமளா குமாரி 2018 இல் நாரி சக்தி விருது பெறுகிறார்
சியாமளாகுமாரி, தனது சுவரோவியங்களை விற்பனை செய்கிறார். இவரது சுவரோவியங்களை விரும்பும் நபர்கள், ஓவியத்திற்கான கருத்தையும், சுவரோவியத்தின் அளவையும் குறிப்பிடுகின்றனர். இவர், ஓவியத்தின் உயரம் மற்றும் அகலத்தைக் கருத்தில் கொண்டு, வடிவமைப்பை வரைகிறார், பின்னர் வண்ணங்கள் பயன்படுத்தப்படும், இது படிப்படியாக முடிக்கப்பட்ட சுவரோவியத்தை உருவாக்குகிறது. இப்பணியை இவர், தனது கணவர் மற்றும் மகனுடன் சேர்ந்து ஈடுபாட்டுடன் செய்கின்றார். சுவரோவியங்களைத் தவிர, மட்பாண்டங்கள் மற்றும் மூங்கில் போன்றவற்றில் செய்யப்படும் பொருட்களுக்கு தனது ஓவியத்தின் மூலமாக மெருகேற்றி விற்பனை செய்கிறார்.

விருது
------

புது தில்லியில் உள்ள குடியரசுத் தலைவர் மாளிகையில் ( குடியரசுத் தலைவர் இல்லத்தில் ) இந்தியக் குடியரசுத் தலைவர் ராம் நாத் கோவிந்த், 2018 ஆம் ஆண்டு அனைத்துலக பெண்கள் நாளன்று இவருக்கு நாரி சக்தி விருது வழங்கி கௌரவித்தார். இவருடன், கேரளாவைச் சேர்ந்த விஞ்ஞானி லிசிமோல் பிலிபோஸ் மற்றும் விலங்கியல் நிபுணர் எம். எஸ். சுனில் ஆகியோரும் விருது வென்றவர்கள் ஆவர்.  அன்றைய தினம், இந்தியப் பிரதமர் நரேந்திர மோதி மற்றும் பெண்கள் மற்றும் குழந்தைகள் மேம்பாட்டுத் துறை அமைச்சர் மேனகா காந்தி ஆகியோர் இந்த நிகழ்ச்சியில் பங்குபெற்றனர். இந்த நிகழ்ச்சியில், சுமார் 30 பேர் மற்றும் ஒன்பது நிறுவனங்கள் அங்கீகரிக்கப்பட்டு, விருதையும் ரூபாய் 100,000 பரிசையும் பெற்றன.

குறிப்புகள்
-----------

1. ↑  "International Women's Day: President Kovind honours 39 achievers with 'Nari Shakti Puraskar'". பார்க்கப்பட்ட நாள் 2021-01-18.
2. ↑  "Nari Shatki Puraskar citation". பார்க்கப்பட்ட நாள் 18 January 2021.
3. 1 2  Staff Reporter (2012-08-21). "A fair that holds a surprise" (in en-IN). *The Hindu*. .
4. ↑  "Nari Shakti Puraskar - Gallery". பார்க்கப்பட்ட நாள் 2021-01-16.
5. ↑  "Scientist, social worker and mural artist: Meet Nari Shakti winners from Kerala". .
6. ↑  "On International Women's Day, the President conferred the prestigious Nari Shakti Puraskars to 30 eminent women and 9 distinguished Institutions for the year 2017". பார்க்கப்பட்ட நாள் 2021-01-14.
**மாந்தை மேற்கு பிரதேச சபை** (*Manthai West Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். மாந்தை மேற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 1181.33 சதுர மைல்கள். இதன் வடக்கில் கிளிநொச்சி மாவட்டமும்; கிழக்கில் முல்லைத்தீவு மாவட்டம், வவுனியா மாவட்டம் என்பனவும்; தெற்கில் நானாட்டான் பிரதேச சபை, வவுனியா மாவட்டம் என்பனவும், மேற்கில் மன்னார் பிரதேச சபை, கடல் என்பனவும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். மாந்தை மேற்கு பிரதேச சபையில் 12 உறுப்பினர்கள் உள்ளனர். இந்த 12 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.

மேற்கோள்கள்
-----------



| * பா
* உ
* தொ
இலங்கை வடமாகாணத்தின் பிரதேச சபைகள் |
| --- |
| யாழ்ப்பாண மாவட்டம் | 
* சாவகச்சேரி
* நெடுந்தீவு
* காரைநகர்
* ஊர்காவற்றுறை
* நல்லூர்
* பருத்தித்துறை
* வடமராட்சி தென்மேற்கு
* வலிகாமம் கிழக்கு
* வலிகாமம் வடக்கு
* வலிகாமம் மேற்கு
* வலிகாமம் தெற்கு
* வலிகாமம் தென்மேற்கு
* வேலணை

 | இலங்கை |
| கிளிநொச்சி மாவட்டம் | 
* கரைச்சி
* பச்சிலைப்பள்ளி
* பூநகரி

 |
| மன்னார் மாவட்டம் | 
* மன்னார்
* மாந்தை மேற்கு
* முசலி
* நானாட்டான்

 |
| வவுனியா மாவட்டம் | 
* வவுனியா மேற்கு
* வவுனியா தெற்கு சிங்களம்
* வவுனியா தெற்கு தமிழ்
* வெங்கலச்செட்டிகுளம்

 |
| முல்லைத்தீவு மாவட்டம் | 
* மாந்தை கிழக்கு
* கரைதுறைப்பற்று
* புதுக்குடியிருப்பு
* துணுக்காய்

 |
*Bellis perennis* என்பது தாவரவியல் பெயர். இதனை பல்வேறு இடங்களில், பல்வேறு பெயர்கள் கொண்டு அழைக்கின்றனர். (perennial daisy, lawn daisy, common daisy, and English daisy) தெளிவுக்காக தாவரவியல் பெயரை ஆய்வுக்கும், கருத்து பரிமாற்றத்திற்க்கும் பயன்படுத்துவர்.
**தாவரவியல் பெயர்** (*botanical name*) என்பது முறைசார் இருசொற் பெயரீடு ஆகும். *தாவரவியல் பெயரிடலுக்கான அனைத்துலக நெறிமுறை* (ICN) இப்பெயரை உறுதிபடுத்தி, பன்னாட்டு தரப்படுத்துகிறது. இப்பெயரிடலில் வளர்பயிர், பயிரிடும்வகை, பயிரிடும்வகைப் பிரிவு, பயிரின் அடைமொழி (epithet) ஆகியவைகளும், *பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு* (ICNCP) முறைமையின் கணக்கில் எடுத்துக் கொள்ளப்படுகிறது.

கூறுகள்
-------

இப்பெயரிடல் முறைமை, "அனைத்து உயிர்களையும் குறிப்பாக அல்காகள் (பாக்டீரியா வகையின் கீழ் வரும் நீலப்பச்சைப்பாசி உட்பட), பூஞ்சைகள், தாவரங்கள் ஆகியவைகளின் தொல்லுயிர் எச்சம், அத்தொல்லுயிர் எச்சம் அல்லாதவை, சைட்ரிடியோமைகோட்டா (Chytridiomycota), ஓமைசிட்டுகள் (oomycete), பசை சணம் (slime mould), ஒளித்தொகுப்பு திறனுள்ள அதிநுண்ணுயிரிகள் போன்றவைகளின் வகைப்பாட்டியல் தரவுகள், ஒளிச்சேர்க்கை செய்யா உயிரிகளுடன் உள்ள தொடர்பு (நுண்ஒட்டுண்ணிகள் (Microsporidia) நீங்கலாக) குறித்தவைகளையும் உட்கூறுகளாக எடுத்துக்கொள்கிறது."

1. ↑  McNeill, J.; Barrie, F.R.; Buck, W.R.; Demoulin, V.; Greuter, W.; Hawksworth, D.L.; Herendeen, P.S.; Knapp, S. *et al*. (2012). *International Code of Nomenclature for algae, fungi, and plants (Melbourne Code) adopted by the Eighteenth International Botanical Congress Melbourne, Australia, July 2011*. **Regnum Vegetabile 154**. A.R.G. Gantner Verlag KG. பன்னாட்டுத் தரப்புத்தக எண்:978-3-87429-425-6. .
**நந்தா தேவி ராஜ் ஜாத்** (Nanda Devi Raj Jat) என்பது, இந்தியாவின் உத்தராகண்டம் மாநிலத்தில் கொண்டாடப்படும் மூன்று வார கால புனித யாத்திரை மற்றும் திருவிழா ஆகும். சாமோலி கர்வால் மாவட்டத்தில் ராஜ்-ஜாத் கொண்டாடப்படுகிறது, பாரம்பரியமாக கர்வால் பிரிவின் தெய்வங்கள் மட்டுமே இதில் பங்கேற்றன. சில நேரங்களில், கர்வால் மற்றும் குமாவுன் ராஜ்ஜியங்களுக்கு இடையேயான அமைதியான காலகட்டங்களில், "அல்மோராவின் நந்தா" தேவி அழைக்கப்பட்டு, ராஜ்-ஜாத்தில் பங்கேற்றார், அதே நேரத்தில் குமாவுனில் தனித்தனி நந்தா-சுனந்தா கண்காட்சிகள் இருந்தன. தாமதமாக, உத்தரகாண்ட் உருவான பிறகு, மாநில அரசு கர்வால் மற்றும் குமாவுன் மக்களை கொண்டாட்டங்கள் மற்றும் திருவிழாக்களுக்கு ஒன்று சேர்க்க முயற்சிக்கிறது. எனவே, 2000 ஆம் ஆண்டு நடைபெற்ற நந்தா தேவி ராஜ் ஜாத்தில், "அல்மோரா கி நந்தா" தேவி 90 ஆண்டுகளுக்குப் பிறகு பங்கேற்றார். மேலும் குமாவுனில் இருந்து பல தெய்வங்களும் அவருடன் வந்தன. இந்த மாற்றத்தை எளிதாக்க, யாத்ராவின் பாரம்பரிய பாதை கூட மாற்றியமைக்கப்பட்டது. மேலும் மாற்றுப்பாதையுடன் கூடிய கூடுதல் நிறுத்தம் அதாவது நானடகேஸ்ரீ சேர்க்கப்பட்டது, இந்த கட்டத்தில்தான், குமாவோனிலிருந்து தெய்வங்களும் பக்தர்களும் முக்கிய ஜாத்துடன் இணைகிறார்கள். இப்போது முழு கர்வால் பிரிவு - குமாவோன் பிரிவைச் சேர்ந்தவர்கள் மற்றும் இந்தியாவின் பிற பகுதிகள் மற்றும் உலகின் பிற பகுதிகள் நந்தா தேவி ராஜ் ஜாத் யாத்திரையில் பங்கேற்கின்றனர் 

நந்தா தேவி கர்வால் மற்றும் குமாவுன் போன்ற இடங்களில் வழிபட்டாலும், சமோலி கர்வால் மாவட்டத்தில் இருக்கும் மவுண்ட் நந்தா தேவி மற்றும் அதன் சரணாலயத்தை சுற்றியுள்ள பகுதி நந்தா தேவியுடன் தொடர்புடைய முக்கிய பகுதியாகும். சாமோலி கர்வாலில், 12 ஆண்டுகளுக்கு ஒருமுறை நந்தா தேவி ராஜ் ஜாத் நடத்தப்படுகிறது. ஜாத் என்றால் யாத்ரா அல்லது யாத்திரை என்று பொருள் ஆகும். கர்ன்பிரயாக் அருகே உள்ள நௌதி கிராமத்தில் இருந்து தொடங்கி ரூப்குண்ட் மற்றும் ஹோம்குண்டின் உயரம் வரை நான்கு கொம்பு ஆடுகளுடன் (கர்வாலியில் சௌசிங்யா-மேடா என்று அழைக்கப்படும்) செல்கிறது. ஹவன்-யக்ஞம் முடிந்த பிறகு, ஆடுகள் அலங்கரிக்கப்பட்ட ஆபரணங்கள், உணவு மற்றும் உடைகள் மற்றும் பிற பிரசாதங்களுடன் விடுவிக்கப்படுகின்றன.

வருடாந்திர நந்தா ஜாத், லோக் ஜாத் என்றும் கொண்டாடப்படுகிறது. ஜாத் ஊர்வலம் கிராமங்கள் வழியாக செல்கிறது, அங்கு அங்கீகரிக்கப்பட்ட நந்தா தேவி கோவில் உள்ளது. கோட்டியில், பங்கேற்பாளர்களின் இரவு நிறுத்தம் நடைபெறுகிறது, அங்கு ஒரு இரவு முழுவதும் வழிபாடு மற்றும் கொண்டாட்டங்கள் நடைபெறும்.

உத்தரகாண்டில் ஜூன் 2013 இல் பெய்த கனமழை மற்றும் மேக வெடிப்பு காரணமாக, பெரும் உயிர் மற்றும் பொருள் சேதம் ஏற்பட்டு அப்பகுதியில் பெரும் அழிவை ஏற்படுத்தியதால், ஆகஸ்ட் 29, 2013 இல் நடைபெறவிருந்த நந்தா தேவி ராஜ் ஜாத் யாத்திரை 2014 ம் ஆண்டிற்கு ஒத்திவைக்கப்பட்டது.

சான்றுகள்
---------

1. ↑   Uttarakhand on Government of India website
2. ↑  
[*தொடர்பிழந்த இணைப்பு*] GMVN preparing for Nanda devi Raj Jat yatra in 2012-Source-Freelibrary
**பகிடிவதை** அல்லது **பகடிவதை** (*ragging*, ரேகிங்க்) என்பது பாடசாலைகளிலும் கல்லூரிகளிலும் உட, உள ரீதியாகப் புதிய மாணவர்கள் பழைய மாணவர்களால் துன்புறுத்தப்படுவதாகும். புதியவர்களை உள்வாங்குவதற்காகச் செய்யப்படுவது என்று கூறப்படும் இந்நடவடிக்கையால் புதியவர்கள் மோசமான பாதிப்புக்களை அடைவதுண்டு. இந்தப் பகடி வதை தொடக்கக் காலத்தில் புதியவர்களுடன் நட்பு ஏற்படுத்திக் கொள்ளும் நோக்கத்துடன் இருந்தாலும் காலப்போக்கில் இது வன்முறைச் செயல்களுக்கும் குற்றங்களுக்கும் வித்திட்டுள்ளது. பகிடிவதை பன்னெடுங்காலமாக நடைபெற்று வருகிறது. பதினெட்டாம் நூற்றாண்டில் இங்கிலாந்தில் மிகப் பரவியிருந்ததாகக் கூறப்படுகிறது.

பகிடிவதை பொதுவாக மூன்று வகைப்படுகிறது

* பேச்சுரீதியான (உள) துன்புறுத்தல்
* உடல்ரீதியான துன்புறுத்தல்
* பாலியல் ரீதியான துன்புறுத்தல்

சில மாணவர்கள் தற்கொலை வரை செல்ல பகிடிவதையே காரணம் எனப்படுகிறது. உடல்ரீதியான துன்புறுத்தல் இறப்புக்கும் காரணமாவதுண்டு. இலங்கையில் வரப்பிரகாசு என்ற மாணவனின் மரணம் இத்தகையதொரு சம்பவமாகும். இந்தியாவில் நாவரசு கொலை வழக்கு பகடிவதையால் ஏற்பட்ட ஒரு கொலைச் சம்பவமாகும். இந்தியாவில் பகடி வதை செய்வது தடை செய்யப்பட்டுள்ளது.
**பள்ளி வன்முறை** (School violence) என்பது மாணவர்-மாணவர் சண்டையிடுதல் மற்றும் உடல் ரீதியான தண்டனை உள்ளிட்ட உடல் ரீதியான வன்முறைகளையும், வாய்மொழி வரம்பு மீறல், பாலியல் வன்முறை, கற்பழிப்பு மற்றும் பாலியல் துன்புறுத்தல் உள்ளிட்ட உளவியல் வன்முறைகளையும், இணைய ஒடுக்குதல் உள்ளிட்ட பல வகையான ஒடுக்குதல்கள் மற்றும் பள்ளிக்கு ஆயுதங்களை எடுத்துச் செல்வது ஆகியவற்றைக் குறிப்பதாகும்.  பல நாடுகளில், துப்பாக்கிகள் அல்லது கத்திகள் போன்ற ஆயுதங்கள் பள்ளிகளில் பயன்படுத்தப்படுவது சமீபகாலமாக தீவிரமான பிரச்சனையாக மாறியுள்ளது. பள்ளி மாணவர்களுக்கிடையேயான வன்முறை மற்றும் பள்ளி ஊழியர்கள் மீது மாணவர்களின் உடல்ரீதியான தாக்குதல்களும் இதில் அடங்கும்.

பள்ளி வன்முறையின் வடிவங்கள் மற்றும் பல்வேறு வகையான கொடுமைப்படுத்துதல்
---------------------------------------------------------------------

பள்ளி வன்முறை பரவலாக எல்லா நாடுகளிலும் நிகழ்கிறது. இது கணிசமான எண்ணிக்கையிலான குழந்தைகள் மற்றும் விடலைப் பருவத்தினரைப் பாதிக்கிறது. இது பெரும்பாலும் இணையர்களால் ஏற்படுகிறது, சில சந்தர்ப்பங்களில், ஆசிரியர்கள் மற்றும் பிற பள்ளி ஊழியர்களாலும் செய்யப்படுகிறது. பள்ளி வன்முறை உடல், உளவியல் மற்றும் பாலியல் வன்முறையை உள்ளடக்கியது. 

### உடல் சண்டைகள்

*குளோபல் ஸ்கூல்* அடிப்படையிலான மாணவர் சுகாதார கணக்கெடுப்பின் (GSHS) படி, "ஒரே பலம் அல்லது சக்தி கொண்ட இரண்டு மாணவர்கள் ஒருவருக்கொருவர் சண்டையிடத் தயாரகும்போது உடல்ரீதியான சண்டை ஏற்படுகிறது" இது உடல்ரீதியான வன்முறையின் ஒரு வடிவமாகும். 

### பாலியல் வன்முறை

மக்கள்தொகை மற்றும் சுகாதார ஆய்வின் (DHS) படி, பாலியல் வன்முறை என்பது ஒருவரின் விருப்பத்திற்கு மாறாக கட்டாய உடலுறவு அல்லது வேறு ஏதேனும் பாலியல் செயல்கள்களில் ஈடுபடுவது ஆகும். 

### ஆசிரியர்களால் நடத்தப்படும் உடல்ரீதியான வன்முறை

மரணம், இயலாமை, காயம் அல்லது தீங்கு விளைவிப்பதற்காக உடல் சக்தியை வேண்டுமென்றே பயன்படுத்துவதுவதனை இது குறிக்கிறது. அது தண்டனையின் வடிவமாகப் பயன்படுத்தப்பட்டாலும் வன்முறையாகவே அறியப்படுகிறது.

சான்றுகள்
---------


1. ↑  UNESCO (2017). *School Violence and Bullying: Global Status Report*. Paris, UNESCO. பக். 9, 110–111. பன்னாட்டுத் தரப்புத்தக எண்:978-92-3-100197-0. .
2. 1 2 3   *Behind the numbers: ending school violence and bullying*. UNESCO. 2019. பன்னாட்டுத் தரப்புத்தக எண்:978-92-3-100306-6. .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Millerieae|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**கலின்சோகா குவாட்ரிரேடியாட்டா** (தாவரவியல் வகைப்பாடு: *Galinsoga quadriradiata*) என்பது  சூரியகாந்திக் குடும்பத்திலுள்ள ஒரு வகை பூக்கும் தாவரமாகும். இக்குடும்பத்தில், 1702 பேரினங்கள் மட்டுமே ஏற்றுக் கொள்ளப்பட்டுள்ளன. அதில் ஒரு பேரினமான, "கலின்சோகா" பேரினத்தில், 12 இனங்கள் ஏற்றுக்கொள்ளப்பட்டுள்ளன. அவற்றில் ஒரு இனமாக இத்தாவரம் உள்ளது. இத்தாவரயினம் குறித்த முதல் ஆவணக்குறிப்பு, 1798 ஆம் ஆண்டு வெளிவந்துள்ளது. வட அமெரிக்காவின் தெற்குப்பகுதி, தென்னமரிக்கா நாடுகளின் அகணிய உயிரி|அகணிய தாவரமாக இவ்வினம் உள்ளது. இத்தாவரம் பாரம்பரிய மருத்துவத்தில் பயன்படுத்தப்பட்டதால், உயர் இரத்த அழுத்த நோயிற்க்குரிய மருத்துவ ஆய்வுகளில் பயன்படுகிறது.

மேற்கோள்கள்
-----------

1. ↑  "Galinsoga quadriradiata" (in ஆங்கில இணையப்பக்கம்). *பன்னாட்டு தாவரவியல் அமைப்புகள் - அரச கழக தாவரவியல் பூங்கா, கியூ, ஆத்திரேலிய தேசிய தாவரவியல் தோட்டம், ஆர்டுவார்டு பல்கலையின் உலர்தாவரகம்* (இணையம்: பன்னாட்டுத் தாவரப் பெயர்கள் குறிப்பேடு (IPNI)). .   

"Galinsoga quadriradiata" (in ஆங்கில இணையப்பக்கம்). *தாவரக் குடும்பங்களின் தேர்ந்த உலக சரிபார்ப்புப் பட்டி, அரச கழக தாவரவியல் பூங்கா, கியூ (WCSP) )* (இணையம்: உலகின் தாவரங்கள் இணைநிலை(POWO)). .
2. ↑  Ethnopharmacological Survey on Treatment of Hypertension by Traditional Healers in Bukavu City, DR Congo

இதையும் காணவும்
---------------

* மூலிகைப் பட்டியல் (தமிழ்நாடு)

|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q614880
* விக்கியினங்கள்: Galinsoga quadriradiata
* AoFP: 1627
* APA: 759
* APDB: 137654
* BioLib: 41552
* Calflora: 3652
* EoL: 467442
* EPPO: GASCI
* EUNIS: 157841
* FNA: 200023970
* FoC: 200023970
* GBIF: 3132567
* GRIN: 104242
* iNaturalist: 56170
* IPA: 5662
* IPNI: 208557-1
* IRMNG: 10203166
* ISC: 120145
* ITIS: 37415
* MichiganFlora: 335
* NBN: NHMSYS0000458958
* என்.சி.பி.ஐ: 183030
* NZOR: 55989594-1e8d-4abc-9954-a83c4ba43730
* NZPCN: 3964
* PFI: 5580
* Plant List: gcc-76162
* PLANTS: GAQU
* POWO: urn:lsid:ipni.org:names:208557-1
* Tropicos: 2711767
* VASCAN: 3175
* WisFlora: 3661
* WoRMS: 1095706

 |
**கோளப்பரப்புக் குவிமாடம்** (*geodesic dome*) என்பது கோள மேற்பரப்பு ஒன்றின் பெரு வட்டங்களின் மேல் கிடக்கும்படி ஒழுங்கமைக்கப்பட்ட, ஏறத்தாளக் கோளவடிவமான, உதைகால்களின் வலையமைப்பு ஆகும். இவ் வலையமைப்பில் ஒன்றையொன்று வெட்டுகின்ற பல பெரு வட்டங்களினால் உருவாக்கப்படும் முக்கோண அமைப்புகள் முழுக் கோள வடிவ அமைப்பினதும் உறுதிக்குப் பங்களிப்புச் செய்கின்றன. அளவு அதிகரிக்கும்போது மேலும் பலமுள்ளதாக அமையும், மனிதரால் உருவாக்கப்பட்ட ஒரே அமைப்பு இது என்று சொல்லப்படுகிறது.

மனிதரால் அறியப்பட்ட எல்லா அமைப்புக்களுடனும் ஒப்பிடும் போது கோள வடிவக் குவிமாடமே ஒரு குறிப்பிட்ட நிறைக்கான அதி உயர்ந்த கன அளவைத் தருகிறது. இவ்வமைப்பை உருவாக்கும் தனித்தனி உதைகால்களிலும் பார்க்க மொத்த அமைப்பாக நோக்கும்போது இக் குவிமாடங்கள் அதிக பலம் கொண்டவையாக விளங்குகின்றன.

இவற்றையும் பார்க்கவும்
----------------------

* ஃபுலரின்

வெளியிணைப்புகள்
---------------

**கோளப்பரப்புக் குவிமாடம்** பற்றிய மேலதிக தகவல்களைப் பார்க்க தொடர்புடையத் திட்டங்கள்:  

 விக்சனரி விக்சனரி  

 நூல்கள் விக்கிநூல்  

 மேற்கோள் விக்கிமேற்கோள்  

 மூலங்கள் விக்கிமூலம்  

 விக்கிபொது  

 செய்திகள் விக்கிசெய்தி

* கோளப்பரப்புக் குவிமாடம் குர்லியில்
* The R. Buckminster Fuller FAQ: Geodesic Domes
* Geodesic Dome Notes: 57 dome variants featured (1V to 10V) of various solids (icosa, cube, octa, etc.)
* Article about the Eden Domes (PDF file 5.1 MB)
* Geodaetische Kuppeln (Geodesic Domes) by T.E. Dorozinski
* 3D Warehouse - Geodesic Collection பரணிடப்பட்டது 2013-05-14 at the வந்தவழி இயந்திரம் Catalog(s) of free 3D digital models for *Google SketchUp* பரணிடப்பட்டது 2012-06-27 at the வந்தவழி இயந்திரம் and *Google Earth*
* A meta-geodesic dome - made of quads instead of triangles, by F. Tuczek

மேற்கோள்கள்
-----------

1. ↑  First Geodesic Dome: Planetarium in Jena 1922 incl. patent information பரணிடப்பட்டது மார்ச்சு 19, 2013 at the வந்தவழி இயந்திரம்
2. ↑  "Zeiss-Planetarium Jena: Geschichte". Planetarium-jena.de. Archived from the original on 2015-08-31. Retrieved 2015-08-30.
3. ↑  For a more detailed historical account, see the chapter "Geodesics, Domes, and Spacetime" in Tony Rothman's book *Science à la Mode*, Princeton University Press, 1989.
கௌதம புத்தர் புத்த சமய நிறுவனரான கௌதம புத்த சத்திரியராக பிறந்தவர்
**சத்திரியர்** என்போர் பண்டைய வடஇந்தியாவில் நிலவிய நால் வருண முறை அல்லது நான்கு சமூகப் பிரிவுகளில் ஒன்றைச் சேர்ந்தோரைக் குறிக்கும். பிராமணர், சத்திரியர், வைசியர், சூத்திரர் என்னும் நான்கு பிரிவுகளை உள்ளடக்கிய, படிமுறை இயல்பு கொண்ட, இந்த முறையில் சத்திரியர்கள் பிராமணருக்கு அடுத்தபடியாக இரண்டாவது நிலையில் வைக்கப்படுகின்றனர். பழைய இந்துச் சமூக அமைப்பில், மநுநீதி என்னும் நூலில் விளக்கப்பட்டபடி, சத்திரியர் பிரிவில் ஆள்வோரும், போர்த்தொழில் புரிவோரும் அடங்குவர். இதிகாசங்களில் வரும், இராமன், கிருஷ்ணன் ஆகியோரும், புத்த சமய நிறுவனரான கௌதம புத்தர், சமண சமயத்தைத் தோற்றுவித்த சத்திரியர் ஆகியோரும் சத்திரியர்களே. தென்னிந்தியாவை பொருத்த மட்டில் அங்கே உண்மையான சத்திரியர் மற்றும் வைசியர் வர்ணங்கள் இல்லை என்பதே பெரும்பாலான அறிஞர்களின் கருத்து. 

சத்திரியர்கள், பல்வேறு தகுதி நிலைகளிலும் உள்ள பல்வேறு சாதிப்பிரிவுகளைச் சேர்ந்தவர்களாக உள்ளனர். இவர்கள் எல்லோருமே ஆட்சியுரிமைக்கான தகுதி, போர்த்தொழில், நிலவுடமை ஆகியவற்றைத் தமது நிலைக்கு அடிப்படையாகக் கொள்கின்றனர்.

தென்னிந்தியாவில் வர்ணம் நடைமுறையில் இருந்தது இல்லை என்று கருதப்படுகிறது. மெட்ராஸ் சென்ஸஸ் 1901 அறிக்கையில் சத்திரியர் 1 சதவிகிதம் மற்றும் வைசியர் 1.5 சதவிகிதம் என்று கணக்கு காட்டப்பட்டுள்ளது. தமிழகத்தில் வர்ண கோட்பாடு நடைமுறையில் இல்லாததினால் ஆங்கிலேயர்கள் பிராமணர் அல்லாத  அனைத்து மக்களையும் சூத்திரர் என்று வகுத்துள்ளனர். சூத்திரர்கள் முறையே சட்-சூத்திரர் (நல்ல சூத்திரர்) மற்றும் பிற சூத்திரர் என்று வகுக்க பட்டுள்ளனர். இதில் சட்-சூத்திரர்கள் மாமிசம் உண்ணாமல் பிராமண சடங்குகளை பிராமணரை நியமித்து பின்பற்றுபவர்கள்‌.

மேற்கோள்கள்
-----------

1. ↑  Hiltebeitel, Alf. "The Cult of Draupadi, Volume 1: Mythologies: From Gingee to Kuruksetra, page 34".
2. ↑  Cornish, WR. "Census Report Of Madras Presidency (1871), pg 284".
3. ↑  Francis, W. "Census Of India 1901 Vol.15 (madras) Pt.1 (report), pg 56".
சந்திரன் என்பவர் இந்து தொன்மவியலின் அடிப்படையில் நவகிரகங்களில் ஒருவராவார். இவருக்கு சோமன் என்ற பெயரும் உண்டு. 

வானில் நட்சத்திரங்களாக வலம் வருகின்ற தட்சனின் 27 மகள்களும் சந்திரன் மேல் காதல் கொண்டார்கள். சந்திரனை அடிமை யாய் அடையும் பொருட்டு பிரம்மா தவம் செய்வித்தார். இருப்பினும் இவர்களில் மிகவும் அழகான ரோகினியுடன் மட்டும் சந்திரன் காலம் கழித்தார். அதனால் தங்கள் தந்தையிடம் நட்சத்திர பெண்கள் புகார் தெரிவித்தனர்.

தனது மகள்களை சமமாக நடத்தாதமையினால் சந்திரன் அழகு நாளொன்றுக்கு ஒன்று என அழிந்து மறைந்து போகும்படி தட்சன் சாபமிட்டார்.

பதினான்கு அழகுகளையும் இழந்த சந்திரன் மீதமிருக்கும் அழகினை காப்பாற்ற சிவபெருமானிடம் தஞ்சமடைந்தார்.

**சோமநாதர் எனும் அஸ்தகிரிநாதர்**

மதுரை கிழக்கே கி.பி 8 நுாற்றாண்டில் மன்னர்களால் உருவாக்கப்பட்ட குடைவரை கோவிலில் சந்திரனுக்கு தனி சன்னதியாக அஸ்தகிரிநாதர் எனும் திருமேனியில் லிங்க சொருபமாக அருள்பாலிக்கிறார். சூரியன் அஸ்தமனம் ஆகும் போது இவர் மீது பட்டே திரும்பும் இவ்விடம் யாருக்கு தெரியாத இடமே. இவை மதுரை கிழக்கே வரிச்சியுரிலிருந்து அருகில் திருக்குன்றத்துார் (குன்னத்துார்) எனும் இடத்தில் அமைந்துள்ளது. காலை 8.00 முதல் 10.00 மணி வரை திறந்து இருக்கும். பௌர்ணமி மற்றும் பிரதோச நாளில் காலையிருந்து மாலை வரை திறந்து இருக்கும்.

**கந்தமா தனங்கயிலை மலைகே தாரங்**

**காளத்தி கழுக்குன்றங் கண்ணா ரண்ணா**

**மந்தமாம் பொழிற்சாரல் வடபற்பதம்**

**மகேந்திரமா மலைநீலம் ஏம கூடம்**

**விந்தமா மலைவேதஞ் சையம் மிக்க**

**வியன்பொதியின் மலைமேரு உதயம் அத்தம்**

**இந்துசே கரனுறையும் மலைகள் மற்றும்**

**ஏத்துவோம் இடர்கெடநின் றேத்து வோமே**

மலை – 17 தலங்கள்

கந்தமாதனம், கயிலைமலை, கேதாரம், காளத்தி, கழுக்குன்றம், அண்ணாமலை, வடபற்பதம், மகேந்திரமாமலை, நீலமலை, ஏமகூடமலை, விந்தமாமலை, வேதமலை, சையமலை, பொதியின் மலை. மேருமலை, **உதயமலை**, அத்தமலை ஆகிய இவையும் பிறவுமாகிய சந்திரனை முடியிலணிந்த சிவபெருமானுடைய மலைகளைப் புகழ்வோம். எம் இடர்கெடத் திசைநோக்கி நின்று அவற்றைப் புகழ்ந்து போற்றுவோம். 


| * பா
* உ
* தொ
 நவக்கிரகங்கள்  |
| --- |
| 
* பட்டியல்
* வலைவாசல்
* பகுப்பு

 |
| நவக்கிரகங்கள் | 
* சூரியன்
* சந்திரன்
* செவ்வாய்
* புதன்
* குரு
* சுக்ரன்
* சனி
* இராகு
* கேது

 |
| நவக்கிரகக்கோயில்கள் | 
* சூரியனார் கோவில்
* திங்களூர் கைலாசநாதர் கோயில்
* சீர்காழி வைத்தீசுவரன் கோயில்
* திருவெண்காடு சுவேதாரண்யேசுவரர் கோயில்
* ஆலங்குடி ஆபத்சகாயேசுவரர் கோயில்
* கஞ்சனூர் அக்கினீஸ்வரர் கோயில்
* திருநள்ளாறு தர்ப்பாரண்யேசுவரர் கோயில்
* திருநாகேசுவரம் நாகநாதசுவாமி கோயில்
* கீழப்பெரும்பள்ளம் நாகநாதர் கோயில்

 |
| சூரியக் கோயில்கள் | 
* கொனார்க் சூரியன் கோயில், ஒடிசா
* சூரியன் கோயில், குஜராத்
* மார்தாண்ட சூரியன் கோயில், காஷ்மீர்
* அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

 |
| இந்து தொன்மவியல்  **·** 
 |
இயோகோ மாகாணத்தில் உள்ள இமேச்சி கோட்டைமனை. இதுவே நிப்பானில் அதிகம் பார்வையிடப்படும் கோட்டைமனை
**சப்பானியக் கோட்டையகம்** என்பது மரத்தையும் கற்களையும் முதன்மையாகக் கொண்டு கட்டப்பட்ட கோட்டைகள். ஐரோப்பியக் கோட்டையகங்களைப் போன்று இவையும் போரியல் முக்கியத்துவம் வாய்ந்த இடங்கள், ஆற்றுப் பாதைகள், தரைவழிப் பாதைகள், துறைமுகங்கள் போன்ற இடங்களில் பாதுகாப்புக்காகக் கட்டப்பட்டவையாகும்.

இவை நீடித்திருப்பதற்காக கற்களைக் கொண்டு கட்டப்பட்டிருப்பினும் பெரும்பான்மையாக மரமே கட்டுமானப் பொருளாக இருந்தன. எனவே இவற்றில் பல காலப்போக்கில் அழிந்து விட்டன. செஞ்சோக்கு காலத்தில் முதன்முதலாகக் கட்டப்பட்ட பல கோட்டையகங்கள் இதில் அடங்கும். பிற்கால செஞ்சோக்கு காலத்திலும் இதோ காலத்திலும் இவை மீண்டும் கட்டப்பட்டன. இவை தற்காலத்தில் அருங்காட்சியகங்களாக மாற்றப்பட்டு விட்டன. இன்று நூற்றுக்கும் மேற்பட்ட கோட்டைமனைகள் உள்ளன. ஒரு காலத்தில் நிப்பானில் ஐந்தாயிரத்திற்கும் அதிகமான கோட்டைமனைகள் இருந்ததாகக் கூறப்படுகிறது.

படத்தொகுப்பு
------------

* கி கோட்டைமனைகி கோட்டைமனை
* நகோயா கோட்டையகம்நகோயா கோட்டையகம்
* ஒசாக்கா கோட்டையகம்ஒசாக்கா கோட்டையகம்
* மத்சுமோத்தோ கோட்டையகம்மத்சுமோத்தோ கோட்டையகம்
* கோக்குரா கோட்டையகம்கோக்குரா கோட்டையகம்
* இதோ கோட்டைமனைஇதோ கோட்டைமனை

மேற்கோள்கள்
-----------

1. ↑  Inoue, Munekazu (1959). *Castles of Japan*. Tokyo: Association of Japanese Castle.
2. ↑   *DK Eyewitness Travel Guide: Japan*. London: DK Publishing. 2002.
3. ↑  "🏯 Japanese Castle Emoji". *Emojipedia* (in ஆங்கிலம்). Retrieved 2023-01-29.
**சமாதான் நீதவான்** என்பது ஒரு பதவியாகும். பொதுமக்களின் தேவைகளை விரைவுபடுத்தவும், இலகுபடுத்தவும் ஏற்படுத்தப்பட்ட பதவியாகும். இப் பதவியில் வகிப்பவர்களுக்கு வேதனம் வழங்கப்படுவதில்லை. சேவை கருதிய கெளரவ அந்தஸ்து கிடைக்கப்பெறுகின்றது.

தொடக்கம்
--------

பிரித்தானிய காலனித்துவ ஆட்சியின் போது மக்களிடைேய பிரித்தானிய அரசின் கொள்கைகளை அமுல்ப்படுத்தவும், மக்களிடையே சமாதானத்தை நிலைபெறச் செய்யவுமே முதலில் இப்பதவி உருவாக்கப்பட்டது. குறிப்பாக, முதலாம் ரிச்சார்ட் மன்னனின் காலப்பகுதியில் அறிமுகப்படுத்தப்பட்டது. ஆரம்பத்தில் *சமாதானத்தின் காவலர்கள்* என்றே இப் பதவி குறிப்பிடப்பட்டது.

மூன்றாம் எட்வார்ட் மன்னனின் காலப்பகுதியில் இப் பதவி வகித்தவர்களுக்கு சற்று அதிகாரமும் வழங்கப் பெற்ற நிலையில் *சமாதான நீதவான்* என்ற பதவிப் பெயரும் வழங்கப்படலாயிற்று.

### இலங்கை

இப் பதவி பெறுவதற்கு குறைந்தபட்சம் க.பொ.த உயர்தரப் பரீட்சையில் சித்தியடைந்திருக்க வேண்டும் என்ற நியதி காணப்படுகின்றது. இப் பதவியானது கெளரவம் மிக்க பதவி என்பதாலும், சமூகத்தில் சட்டரீதியான அங்கீகாரத்தை உடைய பதவி என்பதாலும் பல்வேறு பொறுப்புக்கள் காணப்படுகின்றன. Eg: கையொப்பத்தை உறுதிப்படுத்தல், ஆவணங்களைச் சான்றுபடுத்தல், சமூக அநீதிகளை இனங்காணவும் காவல்துறை, சட்டத்துறைக்கு உதவுதலும், குற்றச்செயல்களைத் தடுக்க உதவுதல் போன்றன பல இப்பதவிக்குரிய கடமைகளாகும்.
**எட்வர்டு வேடி செயித்** (Edward Wadie Said நவம்பர் 1, 1935—செப்டம்பர் 24, 2003) என்பவர் பாலஸ்தீனியப் போராளி, பத்திரிகையாளர், சிந்தனையாளர், பேராசிரியர் எனப் பல பரிமாணங்களைக் கொண்டவர்.

பிறப்பும் படிப்பும்
-------------------

1 நவம்பர் 1935 அன்று எருசலேமில் ஒரு கிறித்தவக் குடும்பத்தில் பிறந்த எட்வர்ட் செயித்தின் இளமைக் காலம் செருசலத்திலும் எகிப்திலும் கழிந்தது. இலக்கியத்தில் இளங்கலை பட்டத்தை பிரின்ஸ்டன் பல்கலைக் கழகத்திலும் முதுகலைப் பட்டம் பின்னர் ஆய்வுப் பட்டம் ஆகியவற்றை ஆர்வர்டு பல்கலைக்கழகத்திலும் பெற்றார். இவருக்கு ஆங்கிலம், அரபி, பிரஞ்சு ஆகிய மொழிகளில் புலமை உண்டு. ஆங்கிலம் மற்றும் ஒப்பியல் இலக்கியப் பேராசிரியராக கொலம்பியா பல்கலைக்கழகத்தில் பணி செய்தார்.

பணிகள்
------

ஓரியண்டலிசம் என்னும் பெயரில் ஒரு நூலை எழுதினார். அந் நூல் பெரும் விவாதத்திற்கு உள்ளானது. பாலஸ்தீனப் பிரச்சினை பற்றியும் காலனிய வல்லாண்மைப் பற்றியும் அதில் எழுதியிருந்தார் செயித். பாலஸ்தீனிய மக்களின் தன்னாட்சி உரிமைக்காகப் போராடி வந்த செயித் பாலஸ்தீனிய தேசியக் கவுன்சிலில் பல ஆண்டுகள் ஈடுபாட்டுடன் செயலாற்றினார். 1993இல் ஓசுலோ ஒப்பந்தத்தை எதிர்த்து யாசர் அரபாத் உடன் தாம் கொண்டிருந்த உறவை துண்டித்துக் கொண்டு பாலஸ்தீனியத் தேசியக் கவுன்சிலிருந்து விலகினார். ஏகாதிபத்திய எதிர்ப்பு, பெண்களின் உரிமைகள், கறுப்பின மக்களின் போராட்டங்கள் தொடர்பாகவும் கட்டுரைகள் எழுதினார்.

இசை ஆர்வம்
----------

இசையமைப்பாளர் தானியல் பேரன்போம் என்பவருடன் இணைந்து 1990 ஆம் ஆண்டில் "வெஸ்ட் --ஈஸ்ட் திவான் ஆர்செஸ்ட்ரா" என்னும் அமைப்பை நிறுவினார். அரபு நாடுகள் இசுரேல் போன்ற நாடுகளிலிருந்து திறமையான இளம் இசைக் கலைஞர்களை ஆண்டுதோறும் அழைத்து நிகழ்ச்சிகளை நடத்தச் செய்தார். இத்தகைய செயல்கள் மூலம் அந்நாடுகளின் மக்களிடையே நல்லுறவை மேம்படுத்த முயன்றார். பியானோ வாசிப்பதில் வல்லவர். இசை தொடர்பாக 4 நூல்கள் எழுதினார். பதினோரு ஆண்டுகள் குருதிப் புற்று நோயினால் தாக்கப்பட்டு நியூயார்க்கு நகரில் காலமானார்.

விருதுகள்
---------

இவருடைய சேவையையும் பங்களிப்பையும் பாராட்டி பல பல்கலைக் கழகங்கள் மதிப்புறு விருதுகள் இவருக்கு வழங்கின. 1999இல் 'அவுட் ஆப் பிளேஸ்' என்னும் நூலுக்காக நியூயார்க்கர் பரிசு கிடைத்தது.

எழுதிய முக்கிய நூல்கள்
----------------------

1. Joseph Conrad and the Fiction of Autobiography (1966)
2. Beginnings (1975)
3. Orientalism (1978)
4. The Question of Palestine (1979)
5. Literature and Society (1980)
6. Covering Islam (1981)
7. After the Sky (1986)
8. Culture and Imperialism (1993)
9. The Politics Disposession (1994)
10. Representation of Intellectuals (1994)
11. Out of Place: A Memoir (199l9)
12. Reflections on Exile (2000)
13. Power, Politics and Culture-Interviews (2001)

Tattered poster on wall, partially covered by graffiti.*In Memoriam Edward Wadie Saïd*: பாலத்தீனிய தேசிய முன்முயற்சி கட்சி சார்பில் எட்வர்ட் செயித்துக்கு வைக்கப்பட்டுள்ள சுவரொட்டி 

இடம்: இசுரேலிய மேற்குக் கரை தடுப்புச்சுவர்.

மேற்கோள்
--------




1. ↑  William D. Hart (2000). "Preliminary remarks". *Edward Said and the Religious Effects of Culture*. Cambridge University Press. பக். 15. பன்னாட்டுத் தரப்புத்தக எண்:9780521778107. .
2. ↑  Ned Curthoys, Debjani Ganguly, தொகுப்பாசிரியர் (2007). *Edward Said: The Legacy of a Public Intellectual*. Academic Monographs. பக். 27. பன்னாட்டுத் தரப்புத்தக எண்:9780522853575.
புட்டியில் அடைக்கப்பட்ட இடலை எண்ணெய்
**எண்ணெய்** (*oil*) என்பது முனைவுத்தன்மையற்ற, சூழல் வெப்பநிலையில் பிசுக்குமை தன்மை கொண்ட நீர்மமாக இருக்கும் ஒரு வேதிப்பொருள் ஆகும். இது நீரில் கரையாததும், கொழுமியங்களில் கரையும் தன்மை கொண்டதுமாகும். இவை உயர் கார்பன், ஐதரசன் அளவைக் கொண்டிருப்பதுடன், இலகுவில் எரியும் தன்மை கொண்டதாகவும், மேற்பரப்புச் செயலியாகத் தொழிற்படுவதாகவும் காணப்படும்.

எண்ணெய் & Oil சொல் மூலம்
------------------------

தமிழில் எள், நெய் ஆகிய இரண்டு சொற்களின் கூட்டுச் சொல்லாக (எள் + நெய் = எண்ணெய்) எண்ணெய் வந்தது. எள்ளிலிருந்து எடுக்கப்படும் நெய்யையே முதலில் குறித்தது எனினும், இப்போது எல்லா தாவர நெய்களையும் குறிக்கும் பொது தமிழ் சொல்லாக மாறிவிட்டது.
Oil என்ற சொல் Olive என்ற ஆங்கில சொல்லில் இருந்து வந்தது. இன்று Oil என்ற சொல் தாவர எண்ணெய்கள், விலங்கு எண்ணெய்கள் மற்றும் கனிம எண்ணெய்களை குறிக்கும் பொது ஆங்கில சொல்லாக மாறிவிட்டது.

எண்ணெய் கிடைக்கும் வழிகள்
-------------------------

தாவரங்களில் கிடைக்கும் எண்ணெய்கள், விலங்குகளில் கிடைக்கும் எண்ணெய்கள், பூமியில் தோண்டி எடுக்கப்படும் எண்ணெய்கள் என வெவ்வேறு வகை எண்ணெய்கள் கிடைக்கின்றன

சமையலில் எண்ணெய்
----------------

தமிழர்களின் அன்றாட வாழ்வில் இடம் பிடித்திருக்கும் மிக முக்கியமான உணவுப்பொருள் எண்ணெய் ஆகும். அந்த எண்ணெய் பல வகைப்படும். அவை எண்ணெய் வித்துகளில் இருந்து பெறப்படுகின்றன.

### எண்ணெய் வித்துகள்

* எள்
* ஆமணக்கு
* வேம்பு
* புன்னை
* இலுப்பை
* தேங்காய்
* நிலக்கடலை
* கடுகு
* பனை
* சூரியகாந்தி
* ஆலிவ்
* சோயா

### நல்லெண்ணெய்

எண்ணெய் என்பது எள்ளிலிருந்து பெறப்படும் நல்லெண்ணெயை மட்டுமே முதலில் குறித்தது. கிறிஸ்துவின் சம காலத்திலும் அதற்கு முன்னரும் நல்லெண்ணெய் தமிழர் சமையலில் பயன்பட்டு வந்துள்ளது.

### விளக்கெண்ணெய்

ஆமணக்கு விதையினைச் செக்கிலிட்டு பெறப்படும் எண்ணெய் விளக்கெண்ணெயாகும். இது தலையில் தேய்த்துக் கொள்ளவும் மருந்துப் பொருளாகவும் பயன்படுகிறது.

### புன்னை எண்ணெய்

புன்னை மரத்தின் விதைகளில் இருந்து புன்னை எண்ணெய் பெறப்படுகிறது. இது விளக்கு எரிக்க பயன்படுகிறது.

### கடலை எண்ணெய்

நிலக்கடலையிலிருந்து தயாரிக்கப்படும் எண்ணெய் கடலை எண்ணெய் என அழைக்கப்படுகிறது.

### தேங்காய் எண்ணெய்

தென்னை மரத்தில் இருந்து பெறப்படும் தேங்காயை வெயிலில் இட்டு காய வைத்து, செக்கிலிட்டு ஆட்டி பெறப்படும் எண்ணெய் தேங்காய் எண்ணெயாகும்.

### சளம்பனை எண்ணெய்

பனையின் ஒரு வகையான சளம்பனையிலிருந்து தயாரிக்கப்படும் எண்ணெய் சளம்பனை எண்ணெய் ஆகும்.

மேற்கோள்கள்
-----------

1. ↑  "The Linear B word e-ra-wo". .  "e-ra3-wo" இம் மூலத்தில் இருந்து 2016-03-21 அன்று. பரணிடப்பட்டது.. .  Raymoure, K.A.. "e-ra-wo". *Minoan Linear A & Mycenaean Linear B* (Deaditerranean) இம் மூலத்தில் இருந்து 2016-03-20 அன்று. பரணிடப்பட்டது.. .
2. ↑  Alberts, Bruce; Johnson, Alexander; Lewis, Julian; Raff, Martin; Roberts, Keith; Walter, Peter. *Molecular Biology of the Cell*. New York: Garland Science, 2002, pp. 62, 118-119.
3. ↑  Brown, Jessica. "Which cooking oil is the healthiest?". BBC. .

வெளி இணைப்புகள்
---------------

விக்கிமீடியா பொதுவகத்தில்,  
 ***எண்ணெய்***   
என்பதில் ஊடகங்கள் உள்ளன. 

* Petroleum Online e-Learning resource from IHRDC

|  |  |
| --- | --- |
| ஆளுமைக் கட்டுப்பாடு: தேசிய இதை விக்கித்தரவில் தொகுக்கவும் | 
* ஜெர்மனி
* செக் குடியரசு

 |
**சந்தீப் தீக்சித்து (Sandeep Dikshit) இந்தியாவைச் சேர்ந்த ஓர் அரசியல்வாதியாவார். 1964 ஆம் ஆண்டு ஆகத்து மாதம் 15 ஆம் தேதியன்று இவர் பிறந்தார்.** இந்திய அரசியல்வாதி, மேம்பாட்டு மேலாளர் மற்றும் கல்வியாளர் என பன்முகங்களால் அறியப்படுகிறார். தில்லியின் முன்னாள் முதல்வர் சீலா தீட்சித்தின் மகன் என்றும் அறியப்படுகிறார். இந்தியாவின் 15 ஆவது மக்களவையில் இவர் உறுப்பினராக இருந்தார்.  தில்லியின் கிழக்கு தில்லி தொகுதியை பிரதிநிதித்துவப்படுத்தினார். இந்திய தேசிய காங்கிரசு கட்சியின் உறுப்பினராக அரசியலில் செயல்பட்டார்.

ஆரம்ப கால வாழ்க்கை
------------------

தொழில்
------

அரியானா மாநிலத்தின் சோனிபத் நகரத்திலுள்ள ஓபி இயிண்டால் குளோபல் பல்கலைக்கழகத்தில் ஆசிரிய உறுப்பினராக இருந்தார். 

2017 ஆம் ஆண்டு சூன் மாதத்தில் அவர் இந்திய இராணுவத் தளபதி பிபின் ராவத்தின் நடத்தையை "தெருவில் ஒரு குண்டர்" என்ற நடத்தைக்கு ஒப்பிட்டு ஒரு சர்ச்சையைத் தூண்டினார், பின்னர் சமூக ஊடகம் மூலம் மன்னிப்பு கேட்டார்.

தனிப்பட்ட வாழ்க்கை
------------------

சந்தீப் தீக்சித்து மோனா தீக்சித்து என்ற பெண்ணை மணந்தார்.  இவர்களுக்கு ஒரு மகள் உள்ளார்.

மேற்கோள்கள்
-----------

1. ↑  Sahgal, Priya (2009-05-07). "The Rahul offensive". *India Today*. .
2. ↑  Datta, Saikat (2009-06-01). "Inner Courtyard". *Outlookindia.com*. .
3. ↑  "Professor Sandeep Dikshit |" இம் மூலத்தில் இருந்து 2020-12-04 அன்று. பரணிடப்பட்டது.. .
4. ↑  "Former Congress MP Sandeep Dikshit calls Army chief 'sadak ka goonda', apologises later". .
5. 1 2  .
**கலைன் இந்தியாவில் அசாமில் உள்ள கச்சார் மாவட்டத்தில் உள்ள ஒரு நகரம் ஆகும். இது மாவட்டத்தின் தலைமையகம், சில்சாரில் இருந்து 28 கிலோமீட்டர் (17 மைல்) தூரத்தில் இருக்கிறது, மேலும் "பாரக் பள்ளத்தாக்கு நுழைவாயில்" என்று அழைக்கப்படுகிறது. கலைனில்  அற்புதமான இயற்கை மற்றும் அழகான தேயிலை தோட்டங்கள் உள்ளன. இங்கு மூன்று ரயில் நிலையங்கள் உள்ளன, ஒன்று ஹிலாரா, சுகிரிபூரில்  மற்றும் பெஹாரா.**

கலாச்சாரம் மற்றும் மொழிகள்: மக்கள் பெரும்பாலும் சில்டியாவில் பேசினாலும், பெரும்பான்மையானா மக்கள் மற்றும் வடகிழக்கில் வசிக்கும் மக்களின் பேசப்படும் மொழியானது மானுபுரி, காசி, கச்சரி, குக்கி ஆகும்

**கலைன், கிழக்கு கியாஹத்திக்கு  300 கிலோமீட்டர் (190 மைல்), ஷில்லாங்கிலிருந்து 190 கி.மீ. ஆசியாவில் உள்ள மல்லீன்னோங்கில் இருந்து 187 கி.மீ. தொலைவிலும் உள்ளது. இது அசாமில் உள்ள காதிகோரா (விதான் சபை தொகுதி) மாநிலத்தின் முக்கிய நகரம் .**

மேற்கோள்கள்
-----------

1. ↑  "Hilara Railway Station Map/Atlas NFR/Northeast Frontier Zone - Railway Enquiry". .
2. ↑  "Sukritipur Railway Station Map/Atlas NFR/Northeast Frontier Zone - Railway Enquiry". .
3. ↑  "Bihara (BHZ) Railway Station: Station Code, Schedule & Train Enquiry - RailYatri". .
**வேல் கண்ணன்** (*Vel Kannan*) இந்தியாவின் தமிழ்நாடு மாநிலத்தைச் சேர்ந்த ஒரு கவிஞராவார். 1974 ஆம் ஆண்டு திசம்பர் மாதம் 10 ஆம் தேதியன்று சு. இராமசந்திரன்- இரா. ஜெயமணி தம்பதியருக்கு மகனாக இராமநாதபுரத்தில் பிறந்தார். உயிரோசை இணைய இதழில் 'தூரிகை இறகு' என்ற கவிதை முதன் முதலில் 2009 ஆம் ஆண்டு வெளிவந்தது. மார்க்சியம், காந்தியம், தமிழ் தேசியம் ஆகியவற்றின் மீது ஈடுபாடு கொண்டு தொடர்ந்து கவிதைகள் எழுதி வருகிறார். இவரது கவிதைகள் ஆனந்த விகடன், கணையாழி போன்ற முன்னணி இதழ்களில் வெளிவந்துள்ளன. இசைக்காத இசை குறிப்பு, பாம்புகள் மேயும் கனவு நிலம், லிங்க விரல் என இதுவரை மூன்று கவிதை நூல்கள் வெளிவந்துள்ளன.

வாழ்க்கைக் குறிப்பு
-------------------

1993-ஆம் ஆண்டு திருவண்ணாமலை அரசு மேல் நிலைப் பள்ளியில் பள்ளிக்கல்வியை முடித்தார். 2004 ஆம் ஆண்டு செப்டம்பர் மாதம் 16 ஆம் தேதியன்று கவிதா என்ற பெண்ணை திருமணம் செய்து கொண்டார். திருவண்ணாமலையைச் சேர்ந்த இவர் தற்போது பணி நிமித்தம் சென்னையில் வசிக்கிறார்.

நூல்கள்
-------

1. இசைக்காத இசை குறிப்பு, வம்சி பதிப்பகம் (2013)
2. பாம்புகள் மேயும் கனவு நிலம், யாவரும் பதிப்பகம் (2018)
3. லிங்க விரல், யாவரும் பதிப்பகம் (2023)

மேற்கோள்கள்
-----------

1. ↑  "முதன் முதலாக". நுட்பம், இணைய கவிதை இதழ்.. பார்த்த நாள்: 3 March 2024.
2. ↑  "இசைக்காத இசைக் குறிப்பு". நூல் உலகம். வம்சி.. பார்த்த நாள்: 3 March 2024.
3. ↑  "சமகால பாதிப்பை படைப்பாக்க வேண்டும்! இலக்கிய கூட்டத்தில் அறிவுறுத்தல்". தினமலர்.. பார்த்த நாள்: 3 March 2024.
4. ↑  "நூல் நயம்: தனித்திருக்கும் மனம்", *Hindu Tamil Thisai*, 2023-07-22, பார்க்கப்பட்ட நாள் 2024-03-03
**பூலா சவுத்ரி**, (*Bula Choudhury*) (பிறப்பு 2 சனவரி 1970, ஹுக்ளி,இந்தியா) அர்சுனா மற்றும் பத்ம சிறீ விருது பெற்ற முன்னாள் பெண்கள் நீச்சல் வெற்றியாளர் ஆவார்` இவர், 2006 முதல் 2011 வரை இந்திய மாநிலமான மேற்கு வங்காள சட்டப்பேரவை உறுப்பினராக இருந்தார்.

நீச்சல்
-------

இவர், தனது ஒன்பதாவது வயதில், தேசிய அளவிளான போட்டியில் கலந்து கொண்டார். தனது வயது ஒத்தோர் பிரிவில் ஆதிக்கம் செலுத்தி, 6 போட்டிகளில் 6 தங்கப் பதக்கங்களைப் பெற்றார். பல்வேறு இளையோர் பிரிவு மற்றும் தேசிய அளவிலான போட்டிகளில் வெற்றிப் பெற்றார். 1991ல் தெற்காசிய விளையாட்டுக் கூட்டமைப்புப் போட்டிகளில் 6 தங்கப் பதக்கங்களை வென்றார்.  

1989ல் தொலை தூர நீச்சல் செய்ய ஆரம்பித்தார். மேலும் அவ்வாண்டில் ஆங்கில கால்வாயை நீந்திக் கடந்தார். 1996ல் 81கிமீ முர்சிதாபாத் தொலை தூர நீச்சல் போட்டியினை வென்றார். 1999ல் ஆங்கிலக் கால்வாயை நீந்திக் கடந்தார். 2005ல் ஐந்து கண்டங்களின் சமுத்திர கால்வாய்களை கடந்த முதல் பெண் ஆவார்.  ஜிப்பிரால்டர் நீரிணை, டைர்ஹனியன் கடல், கூக் நீரிணை, கிரேக்க்த்தில் உள்ள டோரொனியொஸ் வளைகுடா, கலிபோர்னியா கடற்கரையையொட்டிய கட்டலினா கால்வாய் மற்றும் தென் ஆப்பிரிக்கா, ரோபன் தீவுக்கு செல்லக்கூடிய மூன்று நங்கூர விரிகூடா இதில் அடங்கும். கொல்கத்தாவில் நீச்சல் சங்கத்தினை ஆரம்பிக்க உள்ளார்.

விருதுகள் மற்றும் தனித்தன்மை
----------------------------

* எழு கடல்கலை நீந்திக் கடந்த முதல் பெண்
* 1989 மற்றும் 1999 ஆகிய ஆண்டுகளில் ஆங்கில கால்வாயை இரு முறை நீந்திக் கடந்தார்.
* 1990ல் அர்சுனா விருதினைப் பெற்றார்..
* பத்ம சிறீ விருதும் இவருக்கு வழங்கப்பட்டது.

மேற்கோள்கள்
-----------

1. ↑  "Padma Awards" (PDF). Ministry of Home Affairs, Government of India. 2015. Archived from the original (PDF) on November 15, 2014. பார்க்கப்பட்ட நாள் July 21, 2015.
**சஞ்சீவ்** என்பவர் தமிழ்நாட்டு திரைப்படம் மற்றும் தொலைக்காட்சி நடிகர் ஆவார். இவரின் இயற் பெயர் சயீத் ஆகும். திரையுலகிற்காக சஞ்சீவ் கார்த்திக் எனும் பெயரைச் சூட்டிக்கொண்டார். இவர் விஜய் தொலைக்காட்சியில் ஒளிபரப்பான ராஜா ராணி என்ற தொடரில் நடித்ததன் மூலம் தமிழர்கள் மத்தியில் அறியப்படும் நடிகர் ஆவார்.

ஆரம்ப வாழ்க்கை
--------------

சஞ்சீவ் ஜூலை 17, 1989 அன்று கோவையில் தமிழ்நாட்டில் ஒரு இஸ்லாமிய தமிழர் குடும்பத்தில் பிறந்தார். கோவையில் உள்ள ஜெய்சி மேல்நிலைப்பள்ளியில் தனது படிப்பை முடித்து ஸ்ரீ இராமகிருஷ்ணா பொறியியல் கல்லூரியில் பட்டம் பெற்றார்.

தனிப்பட்ட வாழ்க்கை
------------------

இவருடன் ராஜா ராணி என்ற தொடரில் நடித்த நடிகை ஆலியா மானசா என்பவரை காதலித்து 2019ஆம் ஆண்டு இஸ்லாம் முறைப்படி திருமணம் செய்து கொண்டார்.

நடிப்புத்துத்துறை
-----------------

இவர் 2008ஆம் ஆண்டு கலைஞர் தொலைக்காட்சியில் ஒளிபரப்பான ஆட்டம் பட்டம் என்ற நடன போட்டியில் போட்டியாளராக பங்கு பெற்றார். இந்த நிகழ்ச்சியை நடன இயக்குனர் கலா என்பவர் தயாரித்துள்ளார். அதை தொடர்ந்து *அபூர்வா* என்ற மலையாளத் திரைப்படத்தின் மூலம் நடிப்புத்துறைக்கு அறிமுகமானார்.

2009 இல் *குளிர் 100 °* என்ற கல்லூரி சார்ந்த திரைப்படம் மூலம் கதாநாயகனாக தமிழ்த் திரைப்படத்துறைக்கு அறிமுகமானார். அதை தொடர்ந்து காதல் தோழி (2009), நீயும் நானும் (2010), சகாக்கள் (2011), ஆங்கில படம் (2018) போன்ற பல திரைப்படங்களில் கதாநாயகனாக நடித்துளளார்.

2017 இல் விஜய் தொலைக்காட்சியில் ராஜா ராணி என்ற தொடரில் கார்த்திக் என்ற கதாபாத்திரத்தின் மூலம் சின்னத்திரைக்கு நடிகராக அறிமுகமானார். இந்த தொடர் இவருக்கு பெரிய வெற்றியை கொடுத்தது. திரைப்படத்திரையில் அடையாத வெற்றியை தொலைக்காட்ச்சி துறை மூலம் வெற்றிகொண்ட நடிகர்களில் இவரும் ஒருவர். இந்த தொடரின் வெற்றியை அடுத்து தற்பொழுது அதே தொலைக்காட்சியில் 2019 இல் காற்றின் மொழி என்ற தொடரில் சந்தோஷ் என்ற கதாபாத்திரத்தில் நடித்து வருகின்றார். இவருக்கு ஜோடியாக *பிரியங்கா* நடிக்கின்றார்.

தொடர்கள்
--------

|
|  |
| ஆண்டு | தொடர் | கதாபாத்திரம் | அலைவரிசை |
| 2008 | ஆட்டம் பட்டம் | போட்டியாளராக | கலைஞர் தொலைக்காட்சி |
| 2017-2019 | ராஜா ராணி | கார்த்திக் | விஜய் தொலைக்காட்சி |
| 2018 | எங்கிட்ட மோதாதே | விருந்தினராக |
| 2018 | அரண்மனை கிளி | விருந்தினராக |
| 2019-–ஒளிபரப்பில் | காற்றின் மொழி | சந்தோஷ் |
|

மேற்கோள்கள்
-----------

1. ↑  Sampathkumar, Rajiv (7 April 2021). "Sanjeev Karthick Age, Height, Wife, Serials, Family, Caste, Birthday, Instagram, Movies, Affairs, Wiki, Biography, Photos and Videos". பரணிடப்பட்டது 2021-04-20 at the வந்தவழி இயந்திரம் *WikiNBio - Wikipedia and Biography*. Retrieved 20 April 2021.
2. ↑  "Vijay TV's Alya Manasa secretly marries her beau Sanjeev Karthick". *www.ibtimes.co.in*.
3. ↑  "Actor Sanjeev Interview". *Chennai Online*. Archived from the original on 8 மே 2013. பார்க்கப்பட்ட நாள் 3 ஏப்பிரல் 2013.
**மா லாங்** (Ma Long, Chinese;马龙 பிறப்பு 20 அக்டோபர் 1988) ஒரு சீன மேசைப் பந்தாட்ட வீரர் ஆவார்.  இவர் 2016 மற்றும் 2020 ஆம் ஆண்டுகளில் நடைபெற்ற ஒலிம்பிக் போட்டிகளில் ஆண்கள் ஒற்றையர் பிரிவில் தங்கப் பதக்கம் வென்றவர். இவர் 2015, 2017 மற்றும் 2019 இல் ஆண்கள் ஒற்றையர் பிரிவில் உலக வாகையாளர் போட்டிகளில் வாகையாளர் பட்டம் பெற்றவர் ஆவார். இவரது சாதனைகளுக்காக சர்வதேச மேசைப் பந்தாட்ட கூட்டமைப்பு இவருக்கு *"தெ டிக்டேட்டர்"* மற்றும் "*தெ டிராகன்* "(இவரது பெயரிலிருந்து பெறப்பட்டது, லோங் ) எனும் புனைப்பெயரை வழங்கியது. 2014 முதல், இவர் சீன தேசிய ஆண்கள் மேசைப் பந்தாட்ட அணியின் தலைவராக இருந்தார்.

2016 ஆம் ஆண்டில், மா லாங் பெருவெற்றித் தொடர் ( ஒலிம்பிக், உலக வாகையாளர் மற்றும் உலகக் கிண்ணம்) வென்ற ஐந்தாவது வீரர் ஆனார், ஜான்-ஓவ் வால்ட்னர், லியு குலியாங், காங் லிங்ஹுய் மற்றும் ஜாங் ஜைக் ஆகியோர் இதற்கு முன்னர் இந்தச் சாதனையினை படைத்திருந்தனர். அதிக நாட்கள் முதலிடம் பிடித்த வீரர் எனும் சாதனையினையும் இவர் வைத்துள்ளார். 64 மாதங்கள் இவர் முதலிடத்தில் இருந்தார். மார்ச் 2015இல் இருந்து தொடர்ச்சியாக 34 மாதங்கள் முதலிடத்தில் இருந்தார்.  2020 டோக்கியோ ஒலிம்பிக்கில் ஆண்கள் ஒற்றையர் பிரிவில் தங்கப் பதக்கம் வென்றதன் மூலம், மா லாங் தனது வாழ்க்கையில் இருமுறை பெரு வெற்றித் தொடர் போட்டியை வென்ற முதல் மற்றும் ஒரே ஆண் வீரர் எனும் சாதனை படைத்தார். இதன் மூலம் அனைத்துக் காலத்திற்குமான சிறந்த மேசைப் பந்து வீரர்களில் ஒருவராக அறியப்படுகிறார்.

தனிப்பட்ட வாழ்க்கை
------------------

மா லாங் நாஞ்சிங்கின் சியா லு எனும் தனது காதலியினை மணந்தார்.  டிசம்பர் 10, 2017 அன்று, சினா வெய்போவில் இந்தத் தம்பதிக்கு ஓர் ஆண் குழந்தை பிறந்தது.

சாதனைகள்
--------

ஒற்றையர் பிரிவு (ஜூலை 2021 நிலவரப்படி) 
* ஒலிம்பிக் விளையாட்டுக்கள்: வெற்றியாளர் (2016, 2020)
* உலகக் கோப்பை : வெற்றியாளர் (2012, 2015); இரண்டாம் இடம் (2014, 2020); மூன்றாவது இடம் (2008, 2009, 2017).
* ITTF உலக சுற்றுலா வெற்றியாளர் (28)
* ஆசிய விளையாட்டுப் போட்டிகள் வெற்றியாளர் 2010
* உலக இளையோர் வாகையாளர் போட்டி: வெற்றியாளர் (2004), காலிறுதி (2003)
* ஆசிய இளையோர் வாகையாளர் போட்டி: வெற்றியாளர் (2004)

சான்றுகள்
---------

1. ↑  "MA Long – Biography". *gz2010.cn*. Guangzhou Asian Games Organizing Committee. Archived from the original on 16 June 2011. பார்க்கப்பட்ட நாள் 25 January 2011.
2. ↑  "ITTF world ranking". International Table Tennis Federation. Archived from the original on 17 December 2011. பார்க்கப்பட்ட நாள் 5 January 2012.
3. ↑  "Undisputed G.O.A.T Ma Long Breaks New Ground In Tokyo". *World Table Tennis*. 30 July 2021.
4. ↑  "马龙战胜张继科比爱心 马龙女友是谁". *crionline*. 30 July 2021.
5. ↑  "马龙当爹!未摆宴先抱子 孩子降生第二天回归赛场". *sports.sina*. பார்க்கப்பட்ட நாள் 30 July 2021.
6. ↑  "ITTF Statistics". International Table Tennis Federation. Archived from the original on 3 March 2016.
**கீமோ புரோவா போர்போரா மகளிர் கல்லூரி** (*Hemo Prova Borbora Girls' College*) என்பது 1969-இல் அசாமின் கோலாகாட்டில் நிறுவப்பட்ட மகளிர் பொதுப் பட்ட கல்லூரி ஆகும். இந்தக் கல்லூரி திப்ருகர் பல்கலைக்கழகத்துடன் இணைக்கப்பட்டுள்ளது. இக்கல்லூரி கலைப் பிரிவில் இளங்கலை பட்டப் படிப்புகளை வழங்குகிறது.

பின்னணி
-------

கீமோ ப்ரோவா போர்போரா பெண்கள் கல்லூரி 1969-ஆம் ஆண்டு கோலாகாட் மாவட்ட பெண்களுக்கான உயர் கல்வி நிறுவனமாக நிறுவப்பட்டது. இக்கல்லூரியை நிறுவும் பணியில் நன்கொடையாளர் அலோக் சி. போர்போரா ரூ. 75,000 வழங்கி தனது தாய் கீமோ புரோவா போர்போராவின் நினைவாக, கோலாகாட் மாவட்டத்தின் கிராமப்புறங்களில் பெண்களிடையே உயர்கல்வியின் முன்னேற்றத்தை ஊக்குவிப்பதே முதன்மை நோக்கமாகக் கொண்டு நிறுவினர். முதல் தொகுதி மாணவர்களுடன் கல்லூரியானது 22 சூலை1969 அன்று கோலாகாட் அரசு பெசுபருவா மேல்நிலைப் பள்ளியின் உறைவிடத்தில் தொடங்கியது. பின்னர் கல்லூரி தற்போது உள்ள இடத்திற்கு மாற்றப்பட்டது. இங்கு நிரந்தர கட்டமைப்புகளுடன் செயல்படுகிறது. மேலும் புது தில்லியில் உள்ள பல்கலைக்கழக மானியக்குழுவின் அங்கீகாரத்துடன் தேதியத் தர மதிப்பீட்டுக் குழுவின் "ஏ" தரத்துடன் கல்விப் பணியாற்றி வருகின்றது.

துறைகள்
-------

* அசாமிய மொழி
* சமசுகிருதம்
* ஆங்கிலம்
* வரலாறு
* பொருளியல்
* கல்வியியல்
* அரசியல் அறிவியல்
* மனையியல்
* சமூகவியல்

மேற்கோள்கள்
-----------

1. ↑  "Affiliated College of Dibrugarh University". Archived from the original on 11 May 2020. பார்க்கப்பட்ட நாள் 30 August 2017.

வெளி இணைப்புகள்
---------------

* அதிகாரப்பூர்வ இணையதளம்

வார்ப்புரு:Dibrugarh University
**பூமிகா** (*Bhumika*) என்பது 1977 ஆம் ஆண்டு ஷியாம் பெனகல் இயக்கத்தில் வெளிவந்த இந்தியத் திரைப்படமாகும். இப்படத்தில் ஸசுமிதா பாட்டீல், அமோல் பலேகர், அனந்த் நாக், நசீருதீன் ஷா மற்றும் அம்ரிஷ் பூரி ஆகியோர் நடித்துள்ளனர் .

இந்தத் திரைப்படம் மராத்தி மொழி பிரபலமான நன்கு அறியப்பட்ட, ஒரு பரபரப்பான மற்றும் வழக்கத்திற்கு மாறான வாழ்க்கையை நடத்திய மராத்தி மேடையின் *சாங்டியே அய்காவின் நடிகை* மற்றும் 1940 களின் திரை நடிகை ஹன்சா வட்கர் என்பவரின் நினைவுக் குறிப்புகளை அடிப்படையாகக் கொண்டதாகும். ஹன்சா வட்கர் ஒரு நபரின் அடையாளம் மற்றும் சுய-நிறைவுக்கான தேடலில் கவனம் செலுத்துகிறார்.  சுமிதா பாட்டீல் ஒரு துடிப்பான பதின்பருவ புத்திசாலித்தனமான பெண்ணாகத் தொடங்கி ஆழமாக காயப்பட்ட நடுத்தர வயதுப் பெண்ணாக மாறுவது வரையிலான கதாபாத்திரத்தில் வலுவான நடிப்பை வழங்கியுள்ளார்.

இப்படம் இரண்டு தேசிய திரைப்பட விருதுகளையும் ஃபிலிம்பேர் சிறந்த திரைப்பட விருதையும் வென்றது. இது கார்தேஜ் திரைப்பட விழா 1978, சிகாகோ திரைப்பட விழாவிற்கு போன்ற திரைப்பட விழாக்களில் கலந்து கொள்ள அழைக்கப்பட்டது, அங்கு அதற்கு கோல்டன் பிளேக் விருது 1978-ஆம் ஆண்டில் வழங்கப்பட்டது, மேலும் 1986 இல் இது அல்ஜீரியாவின் படங்களின் திருவிழாவிற்கு அழைக்கப்பட்டது.

கதைக்களம்
---------

கோவாவின் தேவதாசி சமூகத்தைச் சேர்ந்த பழைய பாரம்பரியத்தைச் சேர்ந்த பிரபல பெண் பாடகியின் பேத்தியான உஷா ( சுமிதா பாட்டீல் ) என்ற நடிகையின் வாழ்க்கைக் கதையை *பூமிகா* கூறுகிறது. உஷாவின் தாய் (சுலபா தேஷ்பாண்டே) ஒரு தவறான நடத்தையுள்ள மற்றும் குடிகாரனை மணந்தார். தனது கணவரின் இளம் வயது மரணத்தைத் தொடர்ந்து, மற்றும் அவரது தாயின் ஆட்சேபனையின் பேரில், உஷாவை பம்பாய் ஸ்டுடியோவில் பாடகராக ஆடிஷன் செய்வதற்காக குடும்பத் தலைவரான கேசவ் தல்வி ( அமோல் பலேகர் ) பம்பாய்க்கு அழைத்துச் செல்லப்பட்டார்: ஒரு செயல்பாட்டின் முதல் படி, உஷாவின் டாட்டிங் மூலம் அங்கீகரிக்கப்பட்டது. பாட்டி மற்றும் அவரது தாயின் திகிலுடன், அது இறுதியில் அவளை கேமராவில் பதின்பருவ நட்சத்திரத்திற்கு அழைத்துச் செல்லும், மேலும் கேசவ்வுடன் ஒரு மோசமான காதல் திருமணத்திற்கு அழைத்துச் செல்லும். அழகற்ற மற்றும் மிகவும் வயதான கேசவனுடன் இந்த உறவை (திருமணத்திற்கு முந்தைய கர்ப்பத்தில் உச்சகட்டம்) பிடிவாதமாக தொடர்வதற்கான உஷாவின் நோக்கங்கள் - சிறுவயதிலிருந்தே அவள் மீது ஆசைப்பட்டதாகத் தோன்றுகிறாள். மறைமுகமாக, அவளது குடும்பத்திற்கு அவன் விசுவாசமாக இருந்ததற்காக (அவன் அடிக்கடி அவளுக்கு நினைவூட்டுகிறான்) மற்றும் அவளுடைய சொந்த உலக வெற்றிக்காக அவள் அவனுக்குக் கடமைப்பட்டிருக்கிறாள்; அல்லது அவரது தவறான வீட்டில் இருந்து தப்பிப்பதற்கான வழிமுறையாக அவரைப் பார்க்கிறார். அவர் தனது நடிப்பு வாழ்க்கையை தெளிவாக ரசிக்கும் ஒரு தலைசிறந்த பெண்மணி மற்றும் அவரது உறுமிய அம்மாவுக்கு சவால் விடுகிறார் (கேசவ் அவர்களின் சாதியைச் சேர்ந்தவராததால் போட்டியை எதிர்க்கிறார், அவர் சினிமாவை அதன் அவமதிப்பு காரணமாக எதிர்ப்பது போல்).

1. ↑  "Shyam Benegal Retrospective, 2007". Archived from the original on 3 August 2018. பார்க்கப்பட்ட நாள் 5 December 2007.
2. ↑  Shyam Benegal Awards